Աշոտ Շահնազարյան

Աշոտ Սուրենի Շահնազարյան (ծնվ. 3 հուլիսի 1949 թ., գ. Աչաջուր, Իջևանի շրջան), ՀՀ պետական գործիչ, 2004-2010 թթ. ՀՀ Տնտեսական մրցակցության պաշտպանության պետական հանձնաժողովի նախագահ։

Կրթություն 
 1967-1972 թթ. - սովորել և ավարտել է Հայկական գյուղատնտեսական ինստիտուտի մեխանիզացիայի ֆակուլտետը՝ ավտոմոբիլային տրանսպորտի գծով ինժեներ-մեխանիկի որակավորմամբ։

Աշխատանքային գործունեություն 
 1972-1974 թթ. - աշխատել է ՀՀ ավտոմոբիլային տրանսպորտի մինիստրությունում որպես ինժեներ։
 1974-1979 թթ. - Երևանի 2983 ավտոշարասյան տնօրենի տեղակալ։
 1979-1984 թթ. - «Անդրնավթգազշին» միավորման ավտոտրանսպորտային ձեռնարկության շահագործման բաժնի պետ։
 1984-1990 թթ. - «Անդրնավթգազշին» միավորման տնօրենի տեղակալ, ապա՝ տնօրեն։
 1988 թ. երկրաշարժի գոտում ղեկավարել է վերականգնման աշխատանքները։
 1990 թ. - ՀՀ տրանսպորտի նախարարի տեղակալ։
 1991-1998 թթ. - ՀՀ տրանսպորտի նախարարի առաջին տեղակալ։
 1998 թ. - «Հայգազ» ՓԲԸ տնօրենի տեղակալ, ապա՝ «Գազաբաշխիչ» ՍՊԸ տնօրեն։
 1999-2004 թթ. - ՀՀ արդյունաբերության և առևտրի նախարարի առաջին տեղակալ։
 2004 թ. հոկտեմբերի 18-ին ՀՀ վարչապետի որոշմամբ ազատվել է Հայաստանի Հանրապետության առևտրի և տնտեսական զարգացման նախարարի առաջին տեղակալի պաշտոնից։
 2004 թ. հոկտեմբերի 18-ին ՀՀ Նախագահի հրամանագրով նշանակվել է ՀՀ Տնտեսական մրցակցության պաշտպանության պետական հանձնաժողովի նախագահ՝ հինգ տարի ժամկետով։
 2009 թ. հոկտեմբերի 24-ին ՀՀ Նախագահի հրամանագրով 2009 թ. հոկտեմբերի 20-ից լիազորությունները դադարեցվել են՝ պաշտոնավարման ժամկետը լրանալու կապակցությամբ։
 2009 թվականից զբաղեցնում է «Երկաթուղու շինարարության տնօրինություն» ՓԲԸ գլխավոր տնօրենի պաշտոնը։
 Եղել է ՀՀ կոռուպցիայի դեմ պայքարի խորհրդի անդամ։
 Եղել է ԱՊՀ Հակամենաշնորհային քաղաքականության միջպետական խորհրդի անդամ։

Պարգևներ 
 Ժողովուրդների բարեկամության շքանշան (ԽՍՀՄ)։
 Պարգևատրվել է կառավարության կողմից։
 ՀՀ վարչապետի հուշամեդալ (2009)։
Անկուսակցական։

Ծանոթագրություններ 

ՏՄՊՊՀ անդամներ
Աչաջուր գյուղում ծնվածներ
1949 ծնունդներ
Հուլիսի 3 ծնունդներ
ՀԱԱՀ շրջանավարտներ
Հայ հասարակական գործիչներ
Հայ պետական գործիչներ
ՀՀ վարչապետի հուշամեդալակիրներ
Հայ ճարտարագետներ